**Kapitola: 02 – KANCELÁRIA PREZIDENTA SLOVENSKEJ REPUBLIKY**

Číslo: 2678-2021-KPSR

**N Á V R H**

**Z Á V E R E Č N É H O  Ú Č T U**

**Z A  R O K  2 0 2 0**

**PREDKLADÁ:**

**Metod Špaček**

vedúci Kancelárie prezidenta Slovenskej republiky

**OBSAH:**

1. Správa k návrhu záverečného účtu

2. Tabuľková časť

3. Prílohy

Bratislava máj 2021

O b s a h

[1. Správa o hospodárení kapitoly 3](#_Toc71783110)

[1.1. Súhrnná charakteristika kapitoly a jej hospodárenia v roku 2020 3](#_Toc71783111)

[1.1.1. Charakteristika činnosti kapitoly 3](#_Toc71783112)

[1.1.2. Výsledok rozpočtového hospodárenia kapitoly 4](#_Toc71783113)

[1.1.3. Zhodnotenie plnenia záväzných ukazovateľov rozpočtu kapitoly 6](#_Toc71783114)

[1.2. Príjmy kapitoly 6](#_Toc71783115)

[1.2.1. Príjmy kapitoly podľa ekonomickej klasifikácie 6](#_Toc71783116)

[1.2.2. Prostriedky prijaté z rozpočtu Európskej únie a iné prostriedky zo zahraničia poskytnuté Slovenskej republike na základe medzinárodných zmlúv uzavretých medzi Slovenskou republikou a inými štátmi 7](#_Toc71783117)

[1.2.3. Úpravy schváleného rozpočtu príjmov v priebehu roka 7](#_Toc71783118)

[1.3. Výdavky kapitoly 7](#_Toc71783119)

[1.3.1. Výdavky kapitoly podľa ekonomickej klasifikácie 8](#_Toc71783120)

[1.3.2. Výdavky kapitoly podľa funkčnej klasifikácie 18](#_Toc71783124)

[1.3.3. Výdavky kapitoly hradené z európskych prostriedkov a spolufinancovania 18](#_Toc71783125)

[1.3.4. Úpravy schváleného rozpočtu výdavkov v priebehu roka 18](#_Toc71783126)

[1.4. Finančné operácie 18](#_Toc71783127)

[1.4.1. Príjmové finančné operácie 18](#_Toc71783128)

[1.4.2. Výdavkové finančné operácie 18](#_Toc71783129)

[1.5. Príjmy, výdavky a finančné operácie súvisiace s prijatými opatreniami na zmiernenie negatívnych následkov nebezpečnej nákazlivej ľudskej choroby COVID-19 a opatreniami prijatými na zabránenie jej šíreniu 18](#_Toc71783130)

[1.5.1. Príjmy 18](#_Toc71783131)

[1.5.2. Výdavky 18](#_Toc71783132)

[1.5.3. Finančné operácie 19](#_Toc71783133)

[1.6. Zhodnotenie zamestnanosti 19](#_Toc71783134)

[1.7. Príspevkové organizácie v pôsobnosti kapitoly 20](#_Toc71783135)

[2. Tabuľková časť 21](#_Toc71783136)

[3. Prílohy..................................................................................................................................26](#_Toc71783137)

# Správa o hospodárení kapitoly

Podľa § 29 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov Kancelária prezidenta Slovenskej republiky (ďalej len „Kancelária prezidenta“) predkladá návrh záverečného účtu za svoju rozpočtovú kapitolu za rok 2020.

Záverečný účet bol spracovaný a zostavený v súlade so Smernicou Ministerstva financií Slovenskej republiky (ďalej len „ministerstva financií“) č. MF/005869/2021-31 zo 4. februára 2021 na vypracovanie záverečných účtov kapitol štátneho rozpočtu a štátnych fondov za rok 2020.

## **Súhrnná charakteristika kapitoly a jej hospodárenia v roku 2020**

### Charakteristika činnosti kapitoly

Kancelária prezidenta je právnická osoba, rozpočtová organizácia, ktorá má samostatnú rozpočtovú kapitolu štátneho rozpočtu Slovenskej republiky. Jej pôsobnosť je vymedzená zákonom č. 16/1993 Z. z. o Kancelárii prezidenta Slovenskej republiky v znení neskorších predpisov.

V hodnotenom rozpočtovom období Kancelária prezidenta zabezpečovala všetky úlohy a povinnosti, ktoré súviseli s výkonom funkcie prezidentky Slovenskej republiky vyplývajúce z ústavy, ústavných zákonov a z iných všeobecne záväzných právnych predpisov, s politickou a verejnou činnosťou prezidentky republiky.

Kancelária prezidenta, okrem uvedených základných úloh, plnila a zabezpečovala ďalšie úlohy, ktoré súviseli s protokolárnymi povinnosťami prezidentky republiky, plnila odborné, organizačné a materiálno-technické úlohy, ktoré vyplývali zo zákonov a iných všeobecne záväzných právnych predpisov, vykonávala štátnu správu na úseku pamiatkovej starostlivosti k trom nehnuteľnostiam vyhláseným za národné kultúrne pamiatky, k hnuteľným veciam, ktoré majú historickú hodnotu a nachádzajú sa v daných objektoch, umeleckým dielam a tiež v oblasti správy a ochrany archívnych dokumentov s vysokou dokumentárnou hodnotou.

Kancelária prezidenta plnila rad konkrétnych každodenných úloh vyplývajúcich z ústavného postavenia prezidentky republiky a vo vzťahoch hlavy štátu k jednotlivým štátnym orgánom, samosprávam i konkrétnym občanom. Okrem stabilných úloh plnili zamestnanci Kancelárie prezidenta aj úlohy súvisiace s reprezentáciou prezidentky republiky vo vnútri štátu i v zahraničí.

Dôraz prezidentky Slovenskej republiky na oblasť životného prostredia sa odrazil na pokračujúcich zmenách vo fungovaní Kancelárie prezidenta v rámci projektu Zelená kancelária. Kancelária prezidenta poňala svoje „ozelenenie“ prierezovo a vykonávala aktivity zamerané   
na odpadové hospodárstvo (audit odpadov), zelené verejné obstarávanie, podporu biodiverzity (inštalácia včelích úľov v Prezidentskej záhrade), či na problematiku zmeny klímy (nákup elektrickej energie so zárukou pôvodu z obnoviteľných zdrojov). Kľúčovým momentom bolo prijatie záväzku dosiahnuť uhlíkovú neutralitu do roku 2030, ktorý zadefinuje chod Kancelárie prezidenta v nasledujúcich rokoch.

V roku 2020 i napriek pandémii ochorenia COVID-19 vo svete i na Slovensku Kancelária prezidenta zabezpečovala viacero zahraničných ciest prezidentky Slovenskej republiky a taktiež množstvo domácich a zahraničných prijatí v sídle hlavy štátu v Bratislave.

Celkovo prezidentka v roku 2020 uskutočnila 6 zahraničných ciest: pracovná cesta   
do Izraela a do Poľskej republiky – spomienková ceremónia pri príležitosti 75. výročia oslobodenia koncentračného tábora Auschwitz-Birkenau; do Nemeckej spolkovej republiky – účasť na Mníchovskej bezpečnostnej konferencii; do Českej republiky – slávnostné zhromaždenie Ústavného súdu Českej republiky, do Rakúskej republiky – účasť na Austrian World Summit; oficiálna návšteva prezidentky Slovenskej republiky do Vatikánu.

Medzi významné tuzemské pracovné cesty hlavy štátu možno zaradiť návštevy miest a obcí Trenčín, Lednické Rovne, Ostrý Grúň, Kľak, Košice, Rožňava, Betliar, Borský Mikuláš, Veľký Krtíš, Ivanka pri Dunaji, Liptovský Mikuláš, Trnava, Hlohovec, Banka, Slepčany, Žiar   
nad Hronom, Svinica, Senné, Pavlovce nad Uhom, Vihorlat, Kladzany, Lozorno, Piešťany, Dolná Krupá, Kriváň, Zvolen, Banská Bystrica, Predajná, Valaská, Čierny Balog, Martin.

Prezidentka republiky v roku 2020 v súčinnosti s Kanceláriou prezidenta plnila aj legislatívne úlohy. Hlava štátu podpísala celkovo 121 zákonov, nepodpísala 3 zákony a 5 zákonov vrátila do Národnej rady Slovenskej republiky na opätovné prerokovanie.

Do Kancelárie prezidenta bolo doručených 1 442 žiadostí o milosť, pričom v roku 2020 bolo hlavou štátu udelených 6 milostí, neudelených bolo 518 milostí.

Kancelária prezidenta v roku 2020 prijala celkovo 15 777 podaní od fyzických či právnických osôb a štátnych inštitúcií (oproti roku 2019 ide o nárast o viac ako 5 000 podaní).

### Výsledok rozpočtového hospodárenia kapitoly

Kancelária prezidenta dodržala všetky záväzné ukazovatele stanovené zákonom č. 468/2019 Z. z. o štátnom rozpočte na rok 2020, vrátane vykonaných rozpočtových opatrení**.**

Kapitola Kancelária prezidenta pri hospodárení s finančnými prostriedkami postupovala v súlade so zásadami hospodárnosti, efektívnosti, účelnosti a účinnosti pri dodržaní legislatívnych predpisov, najmä zákona č. 523/2004 Z. z. o rozpočtových pravidlách verejnej správy, zákona č. 357/2015 Z. z. o finančnej kontrole a audite a o zmene niektorých zákonov, uznesení vlády Slovenskej republiky, metodických pokynov a usmernení ministerstva financií.

Kapitole Kancelária prezidenta na rok 2020 boli rozpočtované **príjmy** vo výške 15 000 eur, z toho limit podľa § 17 ods. 4 zákona č. 523/2004 Z. z. o rozpočtových pravidlách verejnej správy v znení neskorších predpisov (ďalej len zákon č. 523/2004 Z. z.) vo výške 5 000 eur. Ich skutočné plnenie k 31.12.2020 bolo v objeme **13 965,33 eur**, t. j. 139,65 % k schválenému i upravenému rozpočtu bez prostriedkov podľa § 17 ods. 4 zákona č. 523/2004 Z. z., vrátane prostriedkov podľa § 17 ods. 4 zákona č. 523/2004 Z. z. bolo percentuálne plnenie príjmov k 31.12.2020 na 93,10 %.

Celkový rozpočet výdavkov na rok 2020 bol Kancelárii prezidenta schválený v objeme 5 045 711 eur bez prostriedkov podľa § 17 ods. 4 zákona č. 523/2004 Z. z. vo výške 5 000 eur, vrátane prostriedkov podľa § 17 ods. 4 zákona č. 523/2004 Z. z. vo výške 5 000 eur bol schválený vo výške 5 050 711 eur. Spolu s vykonanými rozpočtovými opatreniami bol v priebehu roka upravený na celkovú sumu 5 753 236,85 bez prostriedkov podľa § 17 ods.4 zákona č. 523/2004 Z. z. a vrátane prostriedkov podľa § 17 ods. 4 zákona č. 523/2004 Z. z. bol upravený na sumu 5 758 236,85 eur. Skutočné čerpanie výdavkov dosiahlo sumu 5 753 226,20 eur, t. j. 100 % ročného upraveného rozpočtu bez prostriedkov podľa § 17 ods. 4 zákona č. 523/2004 Z. z. a 99,91 % ročného upraveného rozpočtu spolu s prostriedkami podľa § 17 ods. 4 zákona č. 523/2004 Z. z..

**Bežné výdavky** boli čerpané vo výške **5 346 574,15 eur** t. j. na 100 % z ročného upraveného rozpočtu. V rámci bežných výdavkov záväzný ukazovateľ na mzdy, platy, služobné príjmy a ostatné osobné vyrovnania bol čerpaný vo výške **2 640 663 eur**, čiže na 100 %.

**Kapitálové výdavky** boli v roku 2020 čerpané v sume **406 652,05 eur**, t. j. na 100 % z ročného upraveného rozpočtu.

**Zamestnanci:** počet zamestnancov za rok 2020 bol **90 osôb** vrátane prezidentky republiky, t. j. plnenie na 89,11 %.

Prehľad záväzných ukazovateľov Kancelárie prezidenta na rok 2020 a ich plnenie k schválenému rozpočtu a upravenému rozpočtu je uvedené v tabuľke:

*v eurách*

|  |  |  |  |  |  |
| --- | --- | --- | --- | --- | --- |
| **Záväzný ukazovateľ** | **Schválený rozpočet 2020** | **Upravený rozpočet 2020** | **Skutočné plnenie/čerpanie 2020** | **Plnenie v %** | |
|  | I. | II. | III. | III./I. | III./II |
| **Príjmy** | **15 000,00** | **15 000,00** | **13 965,33** | **93,10** | **93,10** |
| V tom: |  |  |  |  |  |
| Záväzný ukazovateľ | 10 000,00 | 10 000,00 |  |  |  |
| Príjmy podľa §17 ods. 4 zákona č. 523/2004 Z. z. | 5 000,00 | 5 000,00 | 0,00 | 0,00 | 0,00 |
| Príjmy z EÚ | 0,00 | 0,00 | 0,00 | 0,00 | 0,00 |
|  |  |  |  |  |  |
| **Výdavky celkom** | **5 050 711** | **5 758 236,85** | **5 753 226,20** | **113,91** | **99,91** |
| V tom: |  |  |  |  |  |
| Výdavky podľa § 17 ods.4 zákona č. 523/2004 Z. z. | 5 000,00 | 5 000,00 | 0,00 | 0,00 | 0,00 |
| z toho: |  |  |  |  |  |
| Výdavky hradené z EÚ | 0,00 | 0,00 | 0,00 | 0,00 | 0,00 |
| Kapitálové výdavky | 8 000,00 | 406 652,05 | 406 652,05 | 5 083,15 | 100,00 |
| Bežné výdavky | 5 037 711,00 | 5 346 584,80 | 5 346 574,15 | 106,13 | 100,00 |
| v tom: |  |  |  |  |  |
| mzdy, platy | 2 629 287,00 | 2 640 663 | 2 640 663,00 | 100,43 | 100,00 |
| **Zamestnanci (osoby)** | **101** | **101** | **90** | **89,11** | **89,11** |

Kancelária prezidenta v hodnotenom období neprijala žiadne prostriedky z Európskej únie a ani nečerpala prostriedky z rozpočtu Európskej únie.

### Zhodnotenie plnenia záväzných ukazovateľov rozpočtu kapitoly

Na základe listu ministerstva financií č. MF/019670/2019-441 zo dňa 11.12.2019 a v nadväznosti na vládny návrh zákona o štátnom rozpočte na rok 2020, ktorý bol prerokovaný v Národnej rade Slovenskej republiky a schválený dňa 03.12.2019 zákonom č. 468/2019 Z. z. o štátnom rozpočte na rok 2020, Kancelária prezidenta hospodárila s rozpísanými rozpočtovými prostriedkami.

Kancelária prezidenta v roku 2020 dodržala všetky záväzné ukazovatele stanovené zákonom č. 468/2019 Z. z. o štátnom rozpočte na rok 2020, vrátane vykonaných rozpočtových opatrení. Schválený rozpočet výdavkov na rok 2020 bol so súhlasom ministerstva financií upravený 14 rozpočtovými opatreniami. Ostatné úpravy sa týkali interných presunov, ktoré nepodliehajú schvaľovaciemu procesu ministerstvom financií.

Záväzný ukazovateľ – počet zamestnancov 101 – nebol naplnený. Skutočný fyzický stav zamestnancov k 31.12.2020 bol 90 (vrátane ústavného činiteľa), čo predstavuje plnenie na 89,11 %. Kapitola Kancelária prezidenta v roku 2020 dodržiavala pri hospodárení s finančnými prostriedkami zásadu hospodárnosti, efektívnosti a účelnosti a riadila sa platnými predpismi upravujúcimi rozpočtové hospodárenie.

## **Príjmy kapitoly**

### Príjmy kapitoly podľa ekonomickej klasifikácie

Rozpisom záväzných ukazovateľov štátneho rozpočtu na rok 2020 mala kapitola Kancelária prezidenta rozpočtované príjmy vo výške 10 000 eur. Skutočná výška príjmov dosiahla úroveň **13 965,33** **eur**, čo predstavuje plnenie na 139,65 % oproti schválenému a upravenému rozpočtu viď. tabuľka. V zmysle limitu § 17 ods. 4 zákona č. 523/2004 Z. z. vo výške 15 000 eur, čo predstavuje plnenie na 93,10 % z toho záväzný ukazovateľ vo výške 10 000 eur.

Ide výlučne o nedaňové náhodné príjmy (napr. vrátené dobropisy z predchádzajúceho roka, refundácia nákladov kotolne, náhodné príjmy za ubytovanie v účelovom zariadení v Tatranskej Javorine, z vratiek), ktorých plnenie vopred nie je možné predpokladať.

Kancelária prezidenta v roku 2020 neprijala žiadne doplnkové a mimorozpočtové príjmy.

Štruktúra príjmov podľa ekonomickej klasifikácie:

*v eurách*

|  |  |  |  |  |  |
| --- | --- | --- | --- | --- | --- |
| **Ukazovateľ** | **Skutočnosť 2019** | **Schválený rozpočet 2020** | **Upravený rozpočet 2020** | **Skutočnosť 2020** | **% plnenia** |
|  | I. | II. | III. | IV. | IV./III. |
| **Rozpočtové príjmy spolu** | **19 375,24** | **15 000,00** | **15 000,00** | **13 965,33** | **93,10** |
| **V tom príjmy podľa §17 ods 4.** |  | **5 000,00** | **5 000,00** | **0,00** | **0,00** |
| **z toho:** |  |  |  |  |  |
| **212 - príjmy z vlastníctva** | 0,00 | 0 | 0 |  | x |
| **222 - pokuty, penále a iné sankcie** | 8 500,00 | 0 | 0 | 180,00 | x |
| **223 - príjmy z predaja** | 6 134,50 | 0 | 0 | 5 219,50 | x |
| **231 - príjmy z predaja kapitálových aktív** | 0,00 | 0 | 0 |  |  |
| **243 - príjmy z úrokov** | 0,00 | 0 | 0 |  | x |
| **292 - ostatné príjmy** | 4 740,74 | 10 000,00 | 10 000,00 | 8 565,83 | x |
| **v tom:** |  |  |  |  |  |
| **292 006 - z náhrad z poist. plnenia** | 107,64 | 4 900,00 | 4 900,00 | 3 298,11 | x |
| **292 012 - z dobropisov** | 3 718,07 | 5 100,00 | 5 100,00 | 3 226,29 | x |
| **292 017 - z vratiek** | 414,09 |  |  | 760,62 |  |
| **292 019 - z refundácie** | 0,00 |  |  | 990,41 |  |
| **292 027 - iné** | 500,94 | 0 | 0 | 290,40 | x |

### Prostriedky prijaté z rozpočtu Európskej únie a iné prostriedky zo zahraničia poskytnuté Slovenskej republike na základe medzinárodných zmlúv uzavretých medzi Slovenskou republikou a inými štátmi

Kancelária prezidenta neprijala žiadne prostriedky z rozpočtu Európskej únie, ani iné prostriedky zo zahraničia poskytnuté Slovenskej republike na základe medzinárodných zmlúv uzavretých medzi Slovenskou republikou a inými štátmi.

### 1.2.3. Úpravy schváleného rozpočtu príjmov v priebehu roka

V rozpočtovom roku 2020 nebolo vykonané žiadne rozpočtové opatrenie, na základe ktorého by bol upravený záväzný ukazovateľ príjmov kapitoly Kancelárie prezidenta a z toho dôvodu zostal v schválenej výške 10 000 eur.

## **Výdavky kapitoly**

Čerpanie výdavkov v členení na bežné a kapitálové výdavky v roku 2020 bolo nasledovné:

|  |  |  |  |  |
| --- | --- | --- | --- | --- |
|  |  |  |  | *v eurách* |
| **Ukazovateľ** | **Rozpočet 2020** | | **Skutočnosť 2020** | **% plnenia k upravenému rozpočtu** |
| **Schválený** | **Upravený** |  |  |
| **Výdavky kapitoly:** | **5 050 711,00** | **5 758 236,85** | **5 753 226,20** | **100,00** |
| V tom: |  |  |  |  |
| Výdavky podľa § 17. ods. 4 | 5 000,00 | 5 000,00 | 0,00 | 0,00 |
| z toho: |  |  |  |  |
| 600 Bežné výdavky | 5 037 711,00 | 5 346 584,80 | 5 346 574,15 | 100,00 |
| 700 Kapitálové výdavky | 8 000,00 | 406 652,05 | 406 652,05 | 100,00 |

Skutočné čerpanie výdavkov rozpočtu v roku 2020 bolo 5 753 226,20 eur bez prostriedkov podľa § 17 od. 4 zákona č. 523/2004 Z. z., čo predstavuje 114,02 % k schválenému rozpočtu a 100,00 % k upravenému rozpočtu kapitoly, vrátane prostriedkov § 17 ods. 4 zákona č. 523/2004 Z. z. predstavuje skutočnosť k schválenému rozpočtu čerpanie na 113,91 % a oproti upravenému rozpočtu 99,91 %.

Najväčší podiel na čerpaní celkových výdavkov 63,29 % predstavovali výdavky v celkovej sume 3 641 262,52 eur z toho na zamestnancov 2 640 663 eur t. j. mzdy, platy, služobné príjmy a ostatné osobné vyrovnania; 1 000 599,52 eur poistné a príspevky do poisťovní.

V rámci kategórie 630 Tovary a služby bolo čerpaných 1 460 482,69 eur, čo predstavovalo 25,39 % čerpanie z celkového objemu čerpaných výdavkov.

V rámci kategórie 640 Bežné transfery bolo čerpaných 244 828,94 eur čo predstavovalo 4,25 % čerpanie z celkového objemu čerpaných výdavkov.

Kapitálové výdavky boli čerpané vo výške 406 652,05 eur t. j. 7,07 % z celkových čerpaných výdavkov. Čerpanie v tejto kategórii výdavkov v porovnaní voči upravenému rozpočtu predstavovalo čerpanie na 100 %.

### 1.3.1. Výdavky kapitoly podľa ekonomickej klasifikácie

Kancelária prezidenta v hodnotenom období čerpala bežné a kapitálové výdavky v súlade so schváleným, resp. upraveným rozpočtom na príslušný rozpočtový rok 2020. Výdavky boli vždy použité na zabezpečovanie úloh v zmysle zákona č. 16/1993 Z. z. o Kancelárii prezidenta v znení neskorších predpisov.

**Celkové výdavky** Kancelárie prezidenta dosiahli v roku 2020 výšku **5 753 226,20** eur, čo predstavuje čerpanie na 100 %v porovnaní k upravenému rozpočtu.

**Bežné výdavky** boli čerpané vo výške **5 346 574,15** eur, t. j. na 100 %z ročného upraveného rozpočtu.

V rámci bežných výdavkov záväzný ukazovateľ na **mzdy, platy, služobné príjmy a ostatné osobné vyrovnania** bol čerpaný vo výške **2 640 663,00** eur, teda na 100 % v porovnaní k upravenému rozpočtu.

**Kapitálové výdavky** boli v roku 2020 čerpané v sume **406 652,05** eur, t. j. na 100 % v porovnaní k upravenému rozpočtu.

V roku 2020 z celkových výdavkov Kancelárie prezidenta predstavujú najväčší podiel osobné výdavky 63,29 % (t. j. mzdy a odvody do poisťovní spolu), ďalej tovary a služby predstavujú 25,39 % (ide napr. o výdavky na energie, cestovné výdavky, kancelárskepotreby, výpočtovú techniku, softvér, nájomné, poistné, výdavky na autodopravu, opravy a údržbu, odborné kontroly a revízie, zamestnanecké stravovanie, reprezentačné a pod.) a zvyšných 4,25 % sú bežné transfery (platy bývalých prezidentov, dispozičný fond prezidenta, nemocenské dávky, odstupné) a 7,07 % sú kapitálové výdavky.

Bežné výdavky celkom

Upravený rozpočet : 5 346 584,80 eur

Skutočnosť : 5 346 574,15 eur

% plnenia k UR : 100 %

––––––––––––––––––––––––––––­­­­­­­––

Schválený rozpočet výdavkov v hlavnej kategórii 600 bežné výdavky vo finančnom objeme 5 037 711,00 eur bol v roku 2020 upravený 7 rozpočtovými opatreniami na základe žiadostí zo strany Kancelárie prezidenta, jedným rozpočtovým opatrením zo strany Kancelárie prezidenta – povolené prekročenie kategórie 610 (bližšie hodnotenie kategórie 610), ostatné presuny sa týkali interných presunov v zmysle zákona č. 523/2004 Z. z..

Po vykonaných opatreniach bol rozpočet bežných výdavkov upravený na sumu 5 346 584,80 eur. Skutočné čerpanie bolo vo výške 100 % voči upravenému rozpočtu.

Prehľad čerpania bežných výdavkov v členení podľa jednotlivých kategórií v porovnaní

so skutočnosťou bolo:

*v eurách*

|  |  |  |  |  |  |  |
| --- | --- | --- | --- | --- | --- | --- |
| **Ukazovateľ** | **Skutočnosť 2019** | **Rok 2020** | | | **% plnenia k UR** | **Index 2020/ 2019** |
| **Schv. rozpočet** | **Uprav. rozpočet** | **Skutočnosť** |  |  |
| **610 - Mzdy a OOV** | 2 483 775,00 | 2 629 287,00 | 2 640 663,00 | 2 640 663,00 | 100,00 | 106,32 |
| **620 - Poistné** | 928 452,05 | 1 048 980,00 | 1 000 599,52 | 1 000 599,52 | 100,00 | 107,77 |
| **630 - Tovary a služby** | 2 112 073,78 | 1 145 054,00 | 1 460 493,34 | 1 460 482,69 | 100,00 | 69,15 |
| **z toho:** |  |  |  |  |  |  |
| 631 - Cestovné | 162 516,02 | 123 000,00 | 30 195,20 | 30 195,20 | 100,00 | 18,58 |
| 632 - Energie | 204 948,10 | 215 000,00 | 187 689,55 | 187 680,14 | 99,99 | 91,57 |
| 633 - Materiál | 352 065,41 | 132 000,00 | 217 119,25 | 217 119,25 | 100,00 | 91,57 |
| 634 - Dopravné | 55 700,78 | 40 604,00 | 34 238,83 | 34 238,83 | 100,00 | 61,47 |
| 635 - Údržba | 367 150,87 | 185 000,00 | 222 807,26 | 222 807,26 | 99,98 | 60,69 |
| 636 - Nájomné | 35 479,79 | 26 000,00 | 11 665,27 | 11 665,27 | 100,00 | 32,88 |
| 637 - Služby | 934 212,81 | 423 450,00 | 756 777,98 | 756 776,74 | 100,00 | 81,01 |
| **640 - Transfery** | 185 137,76 | 214 390,00 | 244 828,94 | 244 828,94 | 100,00 | 132,24 |
| **600 - Bežné výdavky** | **5 709 438,59** | **5 037 711,00** | **5 346 584,80** | **5 346 574,15** | **100,00** | **93,64** |

V porovnaní s čerpaním v roku 2019 predstavuje čerpanie bežných výdavkov v roku 2020 pokles vo výške 362 864,44 eur.

**Čerpanie bežných výdavkov v kategórii 600 podľa položiek:**

**610 – Mzdy, platy, služobné príjmy a OOV** Upravený rozpočet : 2 640 663 eur

Skutočnosť : 2 640 663 eur

% plnenia k UR : 100 %

––––––––––––––––––––––––––––­­­­

*v eurách*

|  |  |  |  |  |
| --- | --- | --- | --- | --- |
| **Ukazovateľ** | **Rozpočet 2020** | | **Skutočnosť 2020** | **% plnenia k upravenému rozpočtu** |
| **Schválený** | **Upravený** |
| 610  mzdy, platy, služobné príjmy a OOV | 2 629 287,00 | 2 640 663,00 | 2 640 663,00 | 100% |
| 620  poistné a príspevky do poisťovní | 1 048 980,00 | 1 000 599,52 | 1 000 599,52 | 100% |

Zákonom o štátnom rozpočte na rok 2020 bol limit výdavkov na mzdy, platy, služobné príjmy a ostatné osobné vyrovnania (kód zdroja 111, položka 610) ako záväzný ukazovateľ vo výške 2 629 287 eur. Schválený rozpočet bol v priebehu roka zvýšený rozpočtovým opatrením ministerstva financií (č. 6) v súlade so zákonom č. 120/1993 Z. z. o platových pomeroch niektorých ústavných činiteľov Slovenskej republiky, kde boli zabezpečené finančné prostriedky súvisiace s valorizáciou platu ústavného činiteľa a prezidenta po skončení výkonu jeho funkcie účinnou od 01.01.2020.

**Skutočné čerpanie** mzdových prostriedkov **k 31.12.2020** bolo vo výške **2 640 663 eur**, čo predstavuje 100 % z ročného upraveného rozpočtu.

**Priemerná mesačná mzda zamestnancov** Kancelárie prezidenta v roku 2020 dosiahla úroveň 2 385,00 eur (*bez platu ÚČ, paušálnych náhrad ÚČ a VKP a bez paušálnych náhrad   
za krízovú pohotovosť*).

Na výšku priemernej mzdy v roku 2020 mali vplyv najmä tieto skutočnosti:

* + - * výška záväzného limitu mzdových prostriedkov na rok 2020 určená zákonom o štátnom rozpočte na rok 2020,
* vykonané rozpočtové opatrenie v priebehu roka, ktoré sa týkalo zvýšenia limitu mzdových prostriedkov,
* skutočný stav zamestnancov, ktorý bol nižší ako plánovaný (*skutočnosť 90, plánovaný 101*),
* použitie mzdových prostriedkov za neobsadené pracovné miesta.

**620 – Poistné a príspevok do poisťovní** Upravený rozpočet : 1 000 599,52 eur

Skutočnosť : 1 000 599,52 eur

% plnenia k UR : 100 %

––––––––––––––––––––––––––

Kategória výdavkov 620 – Poistné a príspevok do poisťovní boli čerpané hlavne v nadväznosti na skutočné čerpanie kategórie 610. Kancelária prezidenta uhradila všetky odvody za svojich zamestnancov v súlade so zákonmi o zdravotnom a sociálnom poistení a tiež príspevok do doplnkových dôchodkových poisťovní v sume 1 000 599,52 eur, čo predstavuje 100 %-né plnenie v porovnaní k upravenému rozpočtu.

**630 – Tovary a služby**

Upravený rozpočet : 1 460 493,34 eur

Skutočnosť : 1 460 482,69 eur

% plnenia k UR : 100 %

–––––––––––––––––––––––––––­­­­­­­

Schválený rozpočet v kategórii 630 – Tovary a služby v roku 2020 predstavoval výšku 1 145 054,00 bez limitu § 17 ods. 4 zákona č. 523/2004 Z. z. Viacerými rozpočtovými opatreniami jednak na základe žiadostí Kancelárie prezidenta ako aj vnútornými presunmi bol upravený na sumu 1 460 493,34. Skutočné čerpanie dosiahlo úroveň 100 % z upraveného ročného rozpočtu.

*v eurách*

|  |  |  |  |  |
| --- | --- | --- | --- | --- |
| **Ukazovateľ** | **Rozpočet 2020** | | **Skutočnosť 2020** | **% plnenia k upravenému rozpočtu** |
| **Schválený** | **Upravený** |
| 630 Tovary a služby | 1 145 054,00 | 1 460 493,34 | 1 460 482,69 | 100,00 |
| z toho: |  |  |  |  |
| 631 cestovné náhrady | 123 000,00 | 30 195,20 | 30 195,20 | 100,00 |
| 632 energia, voda a komunikácie | 215 000,00 | 187 689,55 | 187 680,14 | 99,99 |
| 633 materiál | 132 000,00 | 217 119,25 | 217 119,25 | 100,00 |
| 634 dopravné | 40 604,00 | 34 238,83 | 34 238,83 | 100,00 |
| 635 rutinná a štandardná údržba | 185 000,00 | 222 807,26 | 222 807,26 | 100,00 |
| 636 nájomné za prenájom | 26 000,00 | 11 665,27 | 11 665,27 | 100,00 |
| 637 služby | 423 450,00 | 756 777,98 | 756 776,74 | 100,00 |

Najväčší podiel z tejto položky predstavujú výdavky na služby 51,82 %, materiálové výdavky 14,87 %, na energie 12,85 %, na opravy budov, strojov a zriadení 15,26 %. Rozsahom nižšie, v dôsledku pandémie nového koronavírusu COVID-19, kedy boli obmedzené všetky tuzemské aj zahraničné pracovné cesty, boli výdavky na cestovné 2,07 %, nájomné 0,80 % a dopravné 2,34 %.

Podiel a štruktúru čerpania jednotlivých druhov tovarov a služieb zobrazuje nasledovný graf:

**Čerpanie na jednotlivých položkách v kategórii 630 Tovary a služby:**

**631 – Cestovné náhrady**

Upravený rozpočet : 30 195,20 eur

Skutočnosť : 30 195,20 eur

% plnenia k UR : 100 %

––––––––––––––––––––––––––––

Cestovné náhrady za rok 2020 predstavujú 2,07 % vyčerpaných výdavkov rozpočtu na položke 630 – Tovary a služby. Tieto výdavky tvoria náklady za ubytovanie, stravné a vreckové počas zahraničných a tuzemských ciest prezidenta a zamestnancov Kancelárie prezidenta.

V hodnotenom období výdavky na tuzemské cesty predstavovali 8 604,66 eur, výdavky na zahraničné cesty 21 590,54 eur.

Výška cestovných výdavkov je priamo ovplyvnená programom prezidentky republiky. V roku 2020 sa uskutočnili nasledovné pracovné a oficiálne zahraničné cesty:Izrael a Poľská republika – spomienková ceremónia pri príležitosti 75. výročia oslobodenia koncentračného tábora Auschwitz-Birkenau, Nemecká spolková republika – účasť na Mníchovskej bezpečnostnej konferencií, Česká republika – slávnostné zhromaždenie Ústavného súdu Českej republiky, Rakúska republika – účasť na Austrian World Summit, Vatikán – oficiálna návšteva Svätej stolice.

**632 – Energia, voda a komunikácie**

Upravený rozpočet : 187 689,55 eur

Skutočnosť : 187 680,14 eur

% plnenia k UR : 100 %

–––––––––––––––––––––––––––

Táto položka obsahuje výdavky za všetky druhy energií (elektrickú energiu a plyn), vodné a stočné, výdavky na poštové a kuriérske služby, telekomunikačné služby, komunikačnú infraštruktúru vo všetkých objektoch v správe Kancelárie prezidenta. Výdavky na tejto položke predstavujú 12,85 % z čerpania kategórie 630 – Tovary a služby.

|  |  |  |  |
| --- | --- | --- | --- |
|  |  |  | *v eurách* |
| **Druh výdavku** | **rok 2019** | **rok 2020** | **Rozdiel 2020 - 2019** |
| energie | 134 715,75 | 116 694,73 | -18 021,02 |
| vodné, stočné | 13 789,93 | 13 431,46 | -358,47 |
| poštové služby | 5 557,62 | 12 523,11 | 6 965,49 |
| komunikačná infraštruktúra | 14 902,52 | 14 550,09 | -352,43 |
| telekomunikačné služby | 35 982,28 | 30 480,75 | -5 501,53 |
| **Spolu** | **204 948,10** | **187 680,14** | **-17 267,96** |

Z prehľadu vidieť, že výdavky na energie sa v hodnotenom období medziročne znížili. Zníženie výdavkov za energie v roku 2020 v porovnaní s rokom 2019 predstavovalo v absolútnom vyjadrení sumu 17 267,96 eur v dôsledku zavedenia práce z domu v záujme zníženia mobility zamestnancov na pracovisku z dôvodu zamedzenia šírenia pandémie koronavírusu COVID-19.

**633 – Materiál** Upravený rozpočet: 217 119,25 eur

Skutočnosť : 217 119,25 eur

% plnenia k UR : 100 %

––––––––––––––––––––––––––––

Výdavky na tejto položke v roku 2020 predstavujú 14,87 % čerpania z kategórie 630-Tovary a služby. Výdavky boli spojené s úhradami za štandardné nákupy kancelárskych potrieb, zástav, vlajok, štandárd, predplatné tlače, odbornej literatúry. V roku 2020 bola vykonaná obmena morálne i technicky opotrebovanej výpočtovej techniky. V hodnotenom období v dôsledku pandémie koronavírusu COVID-19 boli zrealizované nákupy na ochranné pomôcky ako sú napríklad rúška či rukavice, dezinfekčné prostriedky a mydlá na zabezpečenie ochrany zamestnancov.

K čerpaniu uvedenej položky sa významnou mierou podieľali úhrady na reprezentačné výdavky na dary a kvetinovú výzdobu Prezidentského paláca v Bratislave počas oficiálnych návštev (hlava štátu v roku 2020 prijala na domácej pôde viacero významných osobností politického a spoločenského života). V porovnaní s rokom 2019 boli výdavky nižšie o 134 946,16 eur (núdzový stav v Slovenskej republike, obmedzený pohyb).

**634 – Dopravné**

Upravený rozpočet : 34 238,83 eur

Skutočnosť : 34 238,83 eur

% plnenia k UR : 100 %

––––––––––––––––––––––––––––

Výdavky na tejto položke v roku 2020 v porovnaní s predchádzajúcim rokom boli nižšie o sumu 21 461,95 eur. Na čerpaní tejto položky sa najvýznamnejšou mierou podieľali úhrady za nákup palív (10 337,67 eur), servis a opravy motorových vozidiel (13 376,76 eur), poistenie (6 667,40), prepravné (3 247,20 eur).

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Porovnanie čerpania výdavkov na dopravné za obdobie rokov 2019 – 2020**   |  |  |  |  | | --- | --- | --- | --- | |  |  |  | *v eurách* | | **Druh výdavku** | **rok 2019** | **rok 2020** | **Rozdiel 2020 - 2019** | | palivo, mazivá a oleje | 16 895,23 | 10 337,67 | -6 557,56 | | servis, údržba a opravy | 20 745,83 | 13 376,76 | -7 369,07 | | poistenie | 6 969,99 | 6 667,40 | -302,59 | | prepravné a prenájom | 10 547,23 | 3 247,20 | -7 300,03 | | karty, známky a poplatky | 542,50 | 504,80 | -37,70 | | pracovné odevy, obuv | 0,00 | 105,00 | 105,00 | | **Spolu** | **55 700,78** | **34 238,83** | **-21 461,95** | |

**635 – Rutinná a štandardná údržba**

Upravený rozpočet : 222 807,26 eur

Skutočnosť : 222 807,26 eur

% plnenia k UR : 100 %

––––––––––––––––––––––––––––––

V roku 2020 výdavky na drobné opravy a bežnú údržbu predstavujú 15,26 %-ný podiel v rámci kategórie 630 – Tovary a služby. V porovnaní s rokom 2019 je to o 144 343,61 eur menej.

Najväčšie výdavky v rámci tejto položky boli vynaložené na údržbu a opravy budov v správe Kancelárie prezidenta a údržbu záhrady prezidentského paláca.

V rámci uvedenej položky boli ďalšie výdavky čerpané na opravy a údržbu interiérového vybavenia, telekomunikačnej techniky, prevádzkových strojov, prístrojov a zariadení (aktualizácia softvérov, technická podpora prevádzky informačného systému Kancelárie prezidenta, údržba a oprava bezpečnostných zariadení, údržba a oprava kotlov, opravy kancelárskych a prevádzkových prístrojov).

|  |
| --- |
| **Porovnanie čerpania finančných prostriedkov v rámci kategórie "Údržba":** |

|  |  |  |  |
| --- | --- | --- | --- |
|  |  |  | *v eurách* |
| **Druh výdavku** | **rok 2019** | **rok 2020** | **Rozdiel 2020 - 2019** |
| interiérového vybavenia | 10 975,00 | 1 392,00 | -9 583,00 |
| výpočtovej techniky | 1 048,50 | 4 325,70 | 3 277,20 |
| telekomunikačnej techniky | 2 396,68 | 1 478,76 | -917,92 |
| prevádzkových strojov, prístrojov a zariadení | 20 021,92 | 9 855,25 | -10 166,67 |
| špeciálnych strojov a zariadení | 3 163,22 | 11 633,88 | 8 470,66 |
| budov a objektov | 274 452,29 | 142 639,88 | -131 812,41 |
| údržba softvéru | 46 234,94 | 45 157,98 | -1 076,96 |
| komunikačnej infraštruktúry | 8 858,32 | 5 726,59 | -3 131,73 |
| ostatné | 0,00 | 597,22 | 597,22 |
| **Spolu** | **367 150,87** | **222 807,26** | **-144 343,61** |

**636 – Nájomné za prenájom**

Upravený rozpočet : 11 665,27 eur

Skutočnosť : 11 665,27 eur

% plnenia k UR : 100 %

–––––––––––––––––––––––––––––

Výdavky na tejto položke predstavujú 0,8 %-ný podiel na celkových výdavkoch kategórie 630 – Tovary a služby. Výdavky vyplývajú z povinnosti úhrad nájomného za regionálne pracoviská Kancelárie prezidenta v Banskej Bystrici a v Košiciach a za prenájom záhrady prezidentského paláca, prenájom priestorov počas pracovných výjazdov po Slovensku (7 582,28 eur).

Z tejto položky bolo hradené aj nájomné za prenájom prevádzkových strojov, prístrojov, poštových priečinkov, umeleckých diel, zbierkových predmetov v priestoroch budov v správe Kancelárie prezidenta (4 082,99 eur).

**637 – Služby**

Upravený rozpočet : 756 777,98 eur

Skutočnosť : 756 776,74 eur

% plnenia k UR : 100 %

––––––––––––––––––––––––––––

Služby sa v roku 2020 podieľali 51,82 % na celkovom čerpaní položky 630 – Tovary a služby, čo vo finančnom vyjadrení predstavovalo 756 776,74 eur. Táto položka zahŕňa: rôzne výdavky za služby ako napríklad vzdelávanie a školenia zamestnancov, tlačiarenské a grafické práce, tlmočnícku činnosť, monitoring, revízie, prehliadky a kontroly zariadení, upratovacie a čistiace práce, poistenie majetku, príspevok na stravovanie zamestnancom, povinný prídel do sociálneho fondu, odmeny za práce vykonané na základe dohôd o vykonaní práce a pracovnej činnosti, dane z nehnuteľností, poplatky za odvoz a likvidáciu odpadov, služby v oblasti reklamy a propagácie, reprezentačné pod.

V rámci tejto položky najvyššie čerpanie predstavujú nasledujúce podpoložky:

* 637 004 všeobecné služby vo výške 231 625,81 eur, kde výrazný podiel na uvedenom čerpaní tvoria služby za tlmočenie a preklad, tlačiarenské práce, monitoringy, revízie a za upratovacie služby,
* 637 014 príspevok na stravovanie zamestnancov vo výške 66 924,39 eur,
* 637 027 odmeny zamestnancom mimo pracovného pomeru vo výške 93 848,51 eur,
* 637 035 dane vo výške 48 311,59 eur hradené za nehnuteľnosti, ktoré sú v správe Kancelárie

prezidenta, koncesionárske poplatky, odvoz tuhého komunálneho odpadu,

* 637 036 reprezentačné – catering a ostatné výdavky vo výške 42 845,97 eur.

**Položka 640 – Bežné transfery**

Upravený rozpočet : 244 828,94 eur

Skutočnosť : 244 828,94 eur

% plnenia k UR : 100 %

–––––––––––––––––––––––––––­­­­

Z bežných transferov Kancelária prezidenta vyplatila v súlade so zákonom č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov platy bývalým prezidentom Slovenskej republiky, ďalej čerpala dispozičný fond prezidenta republiky, vyplatila nemocenské dávky zamestnancom, odchodné, príplatky a príspevky. Schválený rozpočet na rok 2020 bol vo výške 214 390 eur, doplnené na skutočné čerpanie vnútornými rozpočtovými opatreniami. V porovnaní s rokom 2019 bol nárast výdavkov o 59 691,18 eur.

**Porovnanie čerpania bežných transferov za roky 2019 - 2020**

|  |  |  |  |
| --- | --- | --- | --- |
|  |  |  | *v eurách* |
| **Druh výdavku** | **2019** | **2020** | **Rozdiel 2020 - 2019** |
| odstupné | 96 355,50 | 130 441,50 | 34 086,00 |
| odchodné | 0,00 | 12 025,50 | 12 025,50 |
| dispozičný fond | 83 149,90 | 95 500,00 | 12 350,10 |
| nemocenské dávky | 5 632,36 | 4 215,23 | -1 417,13 |
| príplatky a príspevky | 0,00 | 2 646,71 | 2 646,71 |
| **Spolu** | **185 137,76** | **244 828,94** | **59 691,18** |

**700 - Kapitálové výdavky**

Upravený rozpočet : 406 652,05 eur

Skutočnosť : 406 652,05 eur

% plnenia k UR : 100 %

––––––––––––––––––––––––––––

Upravený rozpočet výdavkov v hlavnej kategórii 700 kapitálové výdavky bol na rok 2020 pre Kanceláriu prezidenta schválený vo výške 406 652,05 eur. Prostriedky boli vyčlenené na nákup: interiérového vybavenia, výpočtovej techniky, prevádzkových prístrojov, špeciálnych prístrojov, prípravnú a projektovú dokumentáciu, modernizáciu a rekonštrukciu budov v správe Kancelárie prezidenta, rekonštrukciu a modernizáciu prevádzkových strojov a zariadení, rekonštrukciu a modernizáciu špeciálnych strojov a zariadení. V roku 2020 Kancelária prezidenta z kapitálových výdavkov vykonala úhrady v celkovej výške 406 652,05 eur – viď. číselný prehľad.

*v eurách*

|  |  |  |  |  |
| --- | --- | --- | --- | --- |
| **Ukazovateľ** | **Rozpočet 2020** | | **Skutočnosť** | **% plnenia k upravenému rozpočtu** |
| **Schválený** | **Upravený** |
|  | I. | II. | III. | III./II. |
| **700 - Kapitálové výdavky** | **8 000,00** | **406 652,05** | **406 652,05** | **100,00** |
| z toho: |  |  |  |  |
| **713 001 - interiérové vybavenie** |  |  |  |  |
| zdroj 111 | 0,00 | 822,51 | 822,51 | 100,00 |
| zdroj 131J | 0,00 | 39 986,91 | 39 986,91 | 100,00 |
| Spolu 713 001 | 0,00 | 40 809,42 | 40 809,42 | 100,00 |
| **713 002 -výpočtovej techniky** |  |  |  |  |
| zdroj 111 | 0,00 | 11 916,00 | 11 916,00 | 100,00 |
| **713 004 - prevádzkové stroje** |  |  |  |  |
| zdroj 111 | 8 000,00 | 0,00 | 0,00 | 0,00 |
| zdroj 131J |  | 7 557,48 | 7 557,48 | 100,00 |
| Spolu 713 004 | 8 000,00 | 7 557,48 | 7 557,48 | 100,00 |
| **713 005 - špeciálne stroje a prístroje** |  |  |  |  |
| zdroj 131J |  | 6 876,00 | 6 876,00 | 100,00 |
| **716 - prípravná a projektová dokumentácia** |  |  |  |  |
| zdroj 111 | 0,00 | 1 295,00 | 1 295,00 | 100,00 |
| zdroj 131J | 0,00 | 9 228,00 | 9 228,00 | 100,00 |
| Spolu 716 | 0,00 | 10 523,00 | 10 523,00 | 100,00 |
| **717 002 - rekonštrukcia a modernizácia** |  |  |  |  |
| zdroj 111 | 0,00 | 3 713,49 | 3 713,49 | 100,00 |
| zdroj 131J | 0,00 | 208 502,09 | 208 502,09 | 100,00 |
| zdroj 131I | 0,00 | 12 287,41 | 12 287,41 | 100,00 |
| Spolu 717 002 | 0,00 | 224 502,99 | 224 502,99 | 100,00 |
| **718 004 - rekonštrukcia a modernizácia PS** |  |  |  |  |
| zdroj 111 | 0,00 | 2 169,00 | 2 169,00 | 100,00 |
| zdroj 131I | 0,00 | 81 001,51 | 81 001,51 | 100,00 |
| Spolu 718 004 | 0,00 | 83 170,51 | 83 170,51 | 100,00 |
| **718 005 - rekonštrukcia a modernizácia ŠS** |  |  |  |  |
| zdroj 131J | 0,00 | 2 820,05 | 2 820,05 | 100,00 |
| zdroj 131I | 0,00 | 18 476,60 | 18 476,60 | 100,00 |
| Spolu 718 005 | 0,00 | 21 296,65 | 21 296,65 | 100,00 |

### Výdavky kapitoly podľa funkčnej klasifikácie

Kancelária prezidenta používa všetky rozpočtové prostriedky podľa funkčnej klasifikácie pod číslom 0.1.1.1.

### Výdavky kapitoly hradené z európskych prostriedkov a spolufinancovania

Kancelária prezidenta Slovenskej republiky v roku 2020 nečerpala prostriedky z rozpočtu Európskej únie.

### Úpravy schváleného rozpočtu výdavkov v priebehu roka

V roku 2020 bolo so súhlasom Ministerstva financií vykonaných v oblasti výdavkov (bežných aj kapitálových) 14 rozpočtových opatrení. Zvyšné vykonané úpravy boli realizované v rámci vnútorných presunov, ktoré nepodliehajú schvaľovaniu Ministerstvom financií a nemali vplyv na zmenu záväzných ukazovateľov kapitoly Kancelárie prezidenta.

## **Finančné operácie**

### Príjmové finančné operácie

Kapitola Kancelária prezidenta v hodnotenom období nemala žiadne príjmy v hlavnej kategórii 400 ekonomickej a rozpočtovej klasifikácie.

### Výdavkové finančné operácie

Kapitola Kancelária prezidenta mala výdavky v hlavnej kategórii 800 ekonomickej a rozpočtovej klasifikácie vo výške 50 000 eur. Jednalo sa o vrátenie finančných zábezpek v súlade s § 46 ods. 7 písm. c) zákona č. 343/2015 Z. z. o verejnom obstarávaní.

## **Príjmy, výdavky a finančné operácie súvisiace s prijatými opatreniami na zmiernenie negatívnych následkov nebezpečnej nákazlivej ľudskej choroby COVID-19 a opatreniami prijatými na zabránenie jej šíreniu**

### Príjmy

Kancelária prezidenta v hodnotenom období nemala príjmy súvisiace s prijatými opatreniami na zmiernenie negatívnych následkov nebezpečnej nákazlivej ľudskej choroby COVID-19.

### Výdavky

Kancelária prezidenta v hodnotenom období prijala opatrenia na zabránenie šírenia koronavírusu COVID-19 a to hlavne nákupom osobných ochranných pomôcok ako sú rúška, respirátory, ochranné rukavice, ktoré boli poskytnuté zamestnancom Kancelárie prezidenta či návštevám pri jednotlivých prijatiach u hlavy štátu. V rámci epidemiologických opatrení Kancelária prezidenta zabezpečila dávkovače na dezinfekciu, ktoré sú dostupné pre zamestnancov aj návštevy v objektoch kancelárie, ďalej boli zabezpečené nákupy prístrojov na monitorovanie telesnej teploty a indikovania nasadenej ochrany dýchacích ciest, dezinfekčných prostriedkov a prístrojov na dezinfekciu ovzdušia.

V roku 2020 bolo so súhlasom Ministerstva financií vykonané rozpočtové opatrenie (č. 9/2020), kde boli vyčíslené negatívne vplyvy na výdavkovú časť rozpočtu kapitoly Kancelárie prezidenta vo výške 26 066,00 eur. Tieto finančné prostriedky boli použité na zabezpečenie nákupu dávkovačov na dezinfekciu, dezinfekčných prostriedkov, rukavíc, ochranných rúšok a respirátorov pre potreby zamestnancov, prevádzkových strojov a špeciálnych strojov.

*v eurách*

|  |  |  |  |  |
| --- | --- | --- | --- | --- |
| **Ukazovateľ** | **Rozpočet 2020** | | **Čerpanie na COVID-19** | **% plnenia k upravenému rozpočtu** |
| **Schválený** | **Upravený** |
| **Bežné výdavky** |  |  |  |  |
| 630 Tovary a služby | 42 000,00 | 119 622,05 | 21 924,61 | 18,33 |
| z toho: |  |  |  |  |
| prevádzkové stroje | 7 000,00 | 12 209,69 | 5 022,00 | 41,13 |
| všeobecný materiál | 35 000,00 | 107 037,98 | 16 528,23 | 15,44 |
| špeciálny materiál | 0,00 | 374,38 | 374,38 | 100,00 |
| **Kapitálové výdavky** |  |  |  |  |
| špeciálnych strojov, prístrojov |  | 6 876,00 | 6 876,00 | 100,00 |
| **Spolu:** | **42 000,00** | **126 498,05** | **28 800,61** | **22,77** |

### Finančné operácie

Kancelária prezidenta nemala žiadne finančné operácie, ktoré by súviseli prijatými opatreniami na zmiernenie negatívnych vplyvov nového ochorenia koronavírusu COVID-19.

## **Zhodnotenie zamestnanosti**

Limit zamestnancov mala Kancelária prezidenta v roku 2020 stanovený na základe uznesenia vlády SR č. 500 zo 14. októbra 2019 na 101 osôb vrátane ústavného činiteľa. Počet zamestnancov k 1.1.2020 dosiahol počet 84 osôb vrátane ústavného činiteľa, z toho 1 ústavný činiteľ, 67 štátnych zamestnancov a 16 zamestnancov vykonávajúcich práce vo verejnom záujme. Počet zamestnancov k 31.12.2020 bol 90, z toho 1 ústavný činiteľ, 73 štátnych zamestnancov a 16 zamestnancov vykonávajúcich práce vo verejnom záujme.

Počas roka 2020 došlo k nasledovným pohybom v stave zamestnancov:

- zvýšenie počtu zamestnancov spolu 20 osôb

z toho:

* vznikom štátnozamestnaneckého pomeru alebo pracovného pomeru 10 osôb
* trvalým alebo dočasným preložením 3 osoby
* návrat z materskej dovolenky 2 osoby
* návrat z rodičovskej dovolenky 4 osoby
* návrat z výkonu funkcie 1 osoba

- zníženie počtu zamestnancov spolu 14 osôb

z toho:

* zánik štátnozamestnaneckého alebo pracovného pomeru 4 osoby
* trvalým alebo dočasným preložením 3 osoby
* odchodom na materskú dovolenku 4 osoby
* odchodom na rodičovskú dovolenku 2 osoby
* nasledovanie manžela 1 osoba

## **Príspevkové organizácie v pôsobnosti kapitoly**

Kancelária prezidenta nemá vo svojej pôsobnosti príspevkové ani žiadne iné organizácie.

# Tabuľková časť

V zmysle smernice Ministerstva financií Slovenskej republiky zo dňa   
4. februára 2021 č. MF/005869/2021-31 na vypracovanie záverečných účtov kapitol štátneho rozpočtu a štátnych fondov za rok 2020 v tabuľkovej časti predkladaného návrhu záverečného účtu uvádzame nasledovné tabuľky:

Tabuľka č. 1 Celkový prehľad príjmov a výdavkov kapitoly ŠR za rok 2020

Tabuľka č. 2 Výdavky kapitoly ŠR podľa ekonomickej a funkčnej klasifikácie

za rok 2020

Tabuľka č. 3 Finančné operácie kapitoly ŠR za rok 2020

Tabuľka č. 4 Záväzné ukazovatele kapitoly

Vzhľadom na skutočnosť, že kapitola Kancelária prezidenta nemá vo svojej podriadenosti príspevkové organizácie, tabuľky č. 5 a č. 6 nie sú súčasťou záverečného účtu.

# Prílohy

**Príloha č. 1 -** Kancelária prezidenta nemá povinnosť predkladať.

**Príloha č. 2**

Zhodnotenie výsledkov interných a externých kontrol vykonaných v hodnotenom rozpočtovom roku

**Príloha č. 3**

Monitorovacia správa programovej štruktúry k 31.12.2020